stanford-oval/wikipedia huggingface dataset:
รายชื่อผลงานเพลงของวงบีสต์
มิวสิกวิดีโอ

| ปี | มิวสิกวิดีโอ | เวลา (s) |
| --- | --- | --- |
| 2552 | Bad Girl | 3:38 |
| 2553 | Shock | 4:19 |
| 2553 | Take Care of My Girlfriend (Say No) | 3:20 |
| 2553 | Breath | 4:18 |
| 2553 | Beautiful | 7:15 |
| 2554 | Shock (Japanese Version) | 4:10 |
| 2554 | Fiction | 5:06 |
| 2554 | Bad Girl (Japanese Version) | 3:14 |
| 2555 | Beautiful Night | 3:47 |
| 2555 | Midnight -Hoshi wo Kazoeru Yoru- | 3:52 |
| 2556 | 5! My Baby (w/ A Pink) | 3:27 |
| 2556 | I'm Sorry | 5:11 |
| 2556 | Shadow | 3:44 |
| 2556 | How To Love | 3:58 |
| 2557 | Adrenaline (Japanese Version) | 3:49 |
| 2557 | No More | 4:04 |
| 2557 | Good Luck | 4:09 |
| 2557 | 12:30 | 4:07 |
แหล่งข้อมูลอื่น

(เกาหลี) BEAST Official website เก็บถาวร 2010-02-07 ที่ เวย์แบ็กแมชชีน
(อังกฤษ) BEAST Official Facebook Page
(อังกฤษ) [http://asia.getmusic.com/artist/beast/ เก็บถาวร 2010-08-18 ที่ Library of Congress Web Archives BEAST Official website English Vers
แม่แบบ:Beast
↑  The Mini-album "My Story (EP)" is only available through Digital download.
เทพิน เลี่ยมอยู่

| เทพิน เลี่ยมอยู่ |
| --- | --- |
เทพิน เลี่ยมอยู่   นักร้องนำในรายการ ตาสว่าง พ.ศ. 2550-2552
ข้อมูลพื้นฐาน
ชื่อเกิด: เทพิน เลี่ยมอยู่
รู้จักในชื่อ: แซน
เกิด: 4 พฤศจิกายน พ.ศ. 2518 (49 ปี)
ที่เกิด: กรุงเทพมหานคร, ประเทศไทย
แนวเพลง: ป็อป
อาชีพ: นักร้อง, ดีเจ, ครูสอนร้องเพลง, Cake Artist
เทพิน เลี่ยมอยู่ (ชื่อเล่น: แซน) หลาย ๆ คนที่เป็นคอละครโทรทัศน์ในช่วงยุค 90 คงจะคุ้นกับชื่อเธอเป็นอย่างดี เพราะเธอคือเจ้าแม่เพลงละครในช่วงปี พ.ศ. 2539 เป็นต้นมา ผ่านการร้องเพลงประกอบละครโทรทัศน์ดัง ๆ หลายเรื่อง ไม่ว่าจะเป็น ละครเรื่อง "รักเดียวของเจนจิรา", "ทรายสีเพลิง" เป็นต้น 
นอกจากนี้ยังเป็นไกด์หรือนักร้องคอรัส ให้กับศิลปินชื่อดังหลาย ๆ คน เช่น เบิร์ด ธงไชย, บัวชมพู ฟอร์ด, มาช่า วัฒนพานิช, ZAZA, นิโคล เทริโอ และ นัท มีเรีย
ในกลางเดือน พ.ศ. 2551 แซน เทพิน มีผลงานอัลบั้มเป็นของตนเอง หลังจากที่รอเวลาเป็น 10 ปีที่จะได้ออกอัลบั้มเดี่ยวเป็นของตนเอง ในชื่อ "Sand Ordinary" ซึ่งเป็น E.P. อัลบั้ม โดยออกกับค่ายเพลงใหม่ "Double Click Records (บริษัท ดับเบิล คลิก เรคคอร์ดส)"
ผลงานปัจจุบัน

DJ คลื่น 89.5 Sweet FM ช่วง 11.00 – 13.00 น. (ตั้งแต่ ก.ย. 44 - กย 2566)
English Program (DJ) Tops Market
อาจารย์สอนร้องเพลงที่ ร.ร. ดนตรี มีฟ้า, Monkey Club, GRVS, G-Vocal (Grammy Place)
เปิดร้าน Cake ชื่อ Baking Heart ใน http://www.facebook.com/bakingheart และใน Instagram : https://www.instagram.com/bakingheart/
อัลบั้มเดี่ยว

ออกอัลบั้มเดี่ยว “Sand Ordinary” กับค่าย Double Click Records -- วางแผง 24 มิถุนายน 2551
อัลบั้ม (ศิลปินรับเชิญ)

Bossa Blossom 2 (เพลง “คิดถึง” และ เพลง “ให้เธอ”) -- เม.ย 50
Emotion Town (เพลง “ใบไม้”) -- พ.ย. 49
ผลงานด้านเพลงประกอบละครโทรทัศน์

เพลง เพราะมีเธอ (ในโลกใบนี้) และ แค่มีเธอคนเดียว จากละครเรื่อง “รักเดียว…ของเจนจิรา”  ช่อง 3  --  มี.ค. 39
เพลง ทรายสีเพลิง, เพียงบางครั้ง จากละครเรื่อง “ทรายสีเพลิง”  ช่อง 3  -- ส.ค 39
เพลง คนเดียวในดวงใจ จากละครเรื่อง “รักลอยลม”  ช่อง 3  --  พ.ค. 43
เพลง แค่หนึ่งคำ จากละครเรื่อง “ฉันไม่รอวันนั้น”  ช่อง 3  --  พ.ค. 44
เพลง ยอม จากละครเรื่อง “สาวใช้หัวใจชิคาโก้”  ช่อง 5  --  พ.ย. 43
เพลง หาฉันให้เจอ จากละครเรื่อง “กลับบ้านเรา…รักรออยู่”  ช่อง 7 – ส.ค. 47
เพลง หวงรัก จากละครเรื่อง “ยุทธการปราบเมียน้อย”  ช่อง 5 – ต.ค. 47
เพลง อย่าเพิ่งรักฉันเลย จากละครเรื่อง “ปิ่นมุก”  ช่อง 7 – พ.ย. 49
เพลง โชคดีที่มีเธอ จากละครเรื่อง “มือนาง”  ช่อง 7 – เม.ย 52
เพลง อยากเอ่ยคำว่ารัก และเพลง จ้าวหัวใจ จากละครเรื่อง “สามหัวใจ”  ช่อง 3 – ก.ค. 53
เพลง อาทิตย์อับแสง จากละครเรื่อง "สุภาพบุรุษจุฑาเทพ" ตอนคุณชายรณพีร์ ช่อง 3 - มิ.ย. 56
เพลง ดาวอีกดวงบนฟ้า จากละครเรื่อง "มาลีเริงระบำ" ช่อง 3 ต.ค. 57
ร้องเพลงประกอบโฆษณา

ร้องเพลงประกอบโฆษณา DTAC ชุด “Wedding” (แค่บอกว่ารักเธอ)  -  พ.ย. 45
ร้องเพลงให้กับ การท่องเที่ยวแห่งประเทศไทย ชื่อเพลง ไทยเที่ยวไทย ซึ่งได้รับรางวัล เพลงโฆษณายอดเยี่ยม จากงาน TACT Award ประจำปี 1999  --  ก.ย. 42
ร้องเพลงให้กับ ส.น.ง. การส่งเสริมและประสานงานเยาวชนแห่งชาติ “ส.ย.ช” เพลงเยาวชนไทย  --  ส.ค. 40
ประสานเสียง

ร้องประสานเสียงในเพลงโฆษณา ททท. ให้กับ เบิร์ด ธงไชย และประสานเสียงในอัลบั้มของ บัวชมพู ฟอร์ด, มาช่า, ZAZA, ศิรศักดิ์ อิทธิพลพาณิชย์, แอน ธิติมา, ตอง ภัครมัย, พลอย ณัฐชา, ชัด, นิโคล เทริโอ, นัท มีเรีย และเพลงในอัลบั้ม The Star 2
ร้องไกด์ (ร้องต้นแบบให้ศิลปิน)

นัท มีเรีย, นิโคล, ซาซ่า, ฝน นภัส, ตอง ภัครมัย, บัวชมพู, น้องพลอย และ ซีแนม
แหล่งข้อมูลอื่น

Facebook ของ แซน เทพิน
Youtube ของ แซน เทพิน
เทศบาลเมืองสีคิ้ว

บทความนี้เกี่ยวกับเทศบาลเมือง สำหรับอำเภอ ดูที่ อำเภอสีคิ้ว
| เทศบาลเมืองสีคิ้ว |
| --- | --- |
เทศบาลเมือง
หอนาฬิกาเมืองสีคิ้ว
   ตรา
คำขวัญ: สีคิ้วน่าอยู่ ควบคู่การท่องเที่ยว เกี่ยวข้องเศรษฐกิจชุมชน ปราศจากมลพิษ คุณภาพชีวิตที่ดี มีบริการสาธารณะ
ทม.สีคิ้วที่ตั้งของเทศบาลเมืองสีคิ้ว
พิกัด: 14°54′N 101°43′E﻿ / ﻿14.900°N 101.717°E﻿ / 14.900; 101.717
ประเทศ:  ไทย
จังหวัด: นครราชสีมา
อำเภอ: สีคิ้ว
การปกครอง
 • นายกเทศมนตรี: ปรีชา จันทรรวงทอง
พื้นที่
 • ทั้งหมด: 11.63 ตร.กม. (4.49 ตร.ไมล์)
ประชากร (2555)
 • ทั้งหมด: 18,259 คน
 • ความหนาแน่น: 1,569.99 คน/ตร.กม. (4,066.3 คน/ตร.ไมล์)
รหัส อปท.: 04302001
ที่อยู่ สำนักงาน: สำนักงานเทศบาลเมืองสีคิ้ว 888 หมู่ที่ 2 ถนนเทศบาล 1 ตำบลมิตรภาพ อำเภอสีคิ้ว จังหวัดนครราชสีมา 30140
โทรศัพท์: 0 4441 1988-9
โทรสาร: 0 4441 2591
เว็บไซต์: www.sikhiotown.go.th
 ส่วนหนึ่งของสารานุกรมประเทศไทย
เทศบาลเมืองสีคิ้ว เป็นเทศบาลเมืองแห่งหนึ่งจากเทศบาลเมืองทั้งหมด 4 แห่งในจังหวัดนครราชสีมา ครอบคลุมพื้นที่บางส่วนของตำบลสีคิ้ว และบางส่วนของตำบลมิตรภาพ ในอำเภอสีคิ้ว มีประชากรในปี พ.ศ. 2560 จำนวน 17,875 คน ทำให้เป็นเทศบาลที่มีประชากรมากที่สุดอันดับที่ 3 ของจังหวัดนครราชสีมา รองจากเทศบาลนครนครราชสีมา และเทศบาลเมืองปากช่อง
ประวัติ

เทศบาลเมืองสีคิ้ว เดิมมีการปกครองส่วนท้องถิ่นรูปแบบสุขาภิบาล มีชื่อว่า สุขาภิบาลสีคิ้ว จัดตั้งครั้งแรก เมื่อวันที่ 14 พฤษภาคม พ.ศ. 2499 และได้ประกาศเปลี่ยนแปลงเขตการปกครอง เมื่อวันที่ 28 สิงหาคม พ.ศ. 2509
ต่อมามีพระราชบัญญัติเปลี่ยนแปลงฐานะของสุขาภิบาล เป็นเทศบาล พ.ศ. 2542 ให้จัดตั้งเป็นเทศบาลตำบล ประกาศในราชกิจจานุเบกษา ฉบับกฤษฎีกา เมื่อเดือนกุมภาพันธ์ พ.ศ. 2542 เป็นผลให้สุขาภิบาลสีคิ้วเปลี่ยนแปลงฐานะเป็น เทศบาลตำบลสีคิ้ว ตั้งแต่วันที่ 25 พฤษภาคม พ.ศ. 2542
จากนั้นกระทรวงมหาดไทยได้มีประกาศกระทรวงมหาดไทย ลงวันที่ 26 ธันวาคม พ.ศ. 2550 ยกฐานะเทศบาลตำบลสีคิ้วขึ้นเป็น เทศบาลเมืองสีคิ้ว มีผลตั้งแต่วันที่ 31 มกราคม พ.ศ. 2551 เป็นต้นมา
ภูมิศาสตร์

เทศบาลเมืองสีคิ้ว ตั้งอยู่ทางทิศตะวันตกของจังหวัดนครราชสีมา ห่างจากจังหวัดนครราชสีมา ระยะทางประมาณ 45 กิโลเมตร และ ห่างจากกรุงเทพมหานคร ระยะทางประมาณ 210 กิโลเมตร และโดยทางรถไฟ 224 กิโลเมตร
ลักษณะภูมิประเทศโดยทั่วไปทางตอนเหนือและตอนกลางมีเป็นสภาพเป็นลูกคลื่น มีความชันของพื้นที่ประมาณร้อยละ 2-6 ทางตอนกลางบางส่วน และตอนใต้ มีลักษณะเป็นภูเขาและทิวเขา มีความสูงชันมากกว่าร้อยละ 35 มีภูเขาที่สำคัญคือ เขาซับประดู่
เทศบาลเมืองสีคิ้วมีพื้นที่ทั้งสิ้น 11.63 ตารางกิโลเมตร หรือ เท่ากับ 7,268.75 ไร่ ครอบคลุมพื้นที่บางส่วนของอำเภอสีคิ้ว มีอาณาเขตติดต่อกับพื้นที่ต่าง ๆ ดังนี้
ทิศเหนือ ติดต่อกับบ้านหนองรี ตำบลสีคิ้ว อำเภอสึคิ้ว
ทิศใต้ ติดต่อกับบ้านมิตรภาพ ตำบลมิตรภาพ อำเภอสีคิ้ว และตำบลมะเกลือใหม่ อำเภอสูงเนิน
ทิศตะวันออก ติดต่อกับบ้านริมบึง ตำบลสีคิ้ว อำเภอสีคิ้ว และตำบลมะเกลือใหม่ อำเภอสูงเนิน
ทิศตะวันตก ติดต่อกับบ้านชัยพัฒนา ตำบลมิตรภาพ อำเภอสีคิ้ว
ประชากรและการปกครอง

ประชากรในเขตเทศบาลเมืองสีคิ้ว ณ ธันวาคม 2560 มีจำนวนทั้งสิ้น 17,875 คน เป็นชาย 8,454 คน เป็นหญิง 9,421 คน จำนวนบ้านทั้งสิ้น 8,915 หลัง
มีเขตการปกครองจำนวน 2 ตำบล ได้แก่ ตำบลสีคิ้ว และตำบลมิตรภาพ มีหมู่บ้านทั้งสิ้น 16 หมู่บ้าน
ตำบลสีคิ้ว จำนวน 11 หมู่บ้าน ได้แก่ หมู่ที่ 1, 2, 4, 5, 6, 7, 8, 9, 14, 15 และ 16
ตำบลมิตรภาพ จำนวน 5 หมู่บ้าน ได้แก่ หมู่ที่ 1, 2, 3, 9 และ 11
มีชุมชนย่อยภายในเขตเทศบาลจำนวน 19 ชุมชนคือ
ชุมชนร่วมใจพัฒนา
ชุมชนบ้านใต้
ชุมชนบ้านเหนือ
ชุมชนรุ่งเรืองพัฒนา
ชุมชนนพเก้า
ชุมชนตลาดเทศบาล 2
ชุมชนร่วมแรงร่วมใจ
ชุมชนสุชัยพัฒนา
ชุมชนสะพานดำร่วมใจ
ชุมชนบ้านกลาง
ชุมชนพ่อพระยาสี่เขี้ยว
ชุมชนบ้านตลาดเหนือ
ชุมชนร่มโพธิ์ทอง
ชุมชนมิตรภาพ
ชุมชนโนนกุ่มเหนือ
ชุมชนโนนกุ่มใต้
ชุมชนบ้านมูลตุ่น
ชุมชนบ้านศาลสถิตย์
ชุมชนบ้านโรงงาน
การขนส่ง

ทางรถยนต์ สามารถเดินทางได้โดยใช้ทางหลวงแผ่นดินหมายเลข 2 (ถนนมิตรภาพ)
ทางรถไฟ สามารถเดินทางได้ที่สถานีรถไฟสีคิ้ว ที่ตั้งอยู่ในเขตเทศบาลเมืองสีคิ้ว
สถานที่สำคัญ

สวนสาธารณะบึงสีคิ้ว ตั้งอยู่ในเขตเทศบาลเมืองสีคิ้ว เป็นสถานที่พักผ่อนหย่อนใจของประชาชนในเขตเทศบาล เพื่อให้ประชาชนได้ออกกำลังกาย พักผ่อนหย่อนใจ ทำกิจกรรมนันทนาการและกิจกรรมอื่น ๆ เปิดเวลา 05.00 น. และปิดเวลา 20.00 น. ภายในบริเวณสวนสาธารณะบึงสีคิ้ว มีบริการต่าง ๆ ไว้เพื่อบริการประชาชน เช่น ลานแอโรบิก บริเวณเกาะกลางซึ่งจะมีประชาชนมาออกกำลังกายด้วยการเต้นแอโรบิกในเวลา 18.00 -19.00 น. ของทุกวัน นอกจากนี้ยังได้จัดทำทางวิ่งออกกำลังกายรอบเกาะกลาง และภายในสวนสาธารณะบึงสีคิ้วยังเป็นที่ตั้งของศูนย์เยาวชนเทศบาลเมืองสีคิ้ว ซึ่งให้บริการสระว่ายน้ำสำหรับประชาชน มีบริการฟิตเนส ซาวน่า และห้องสมุดไว้คอยบริการ
แหล่งข้อมูลอื่น

เว็บไซต์เทศบาลเมืองสึคิ้ว เก็บถาวร 2008-09-19 ที่ เวย์แบ็กแมชชีน
| ด ค กเทศบาลเมืองในประเทศไทย |
| --- | --- |
ภาคเหนือ:  เขลางค์นคร  ดอกคำใต้  ต้นเปา  น่าน  พะเยา  พิชัย  แพร่  ลำพูน  เมืองแกนพัฒนา  แม่โจ้  แม่ฮ่องสอน  แม่เหียะ  ล้อมแรด  อุตรดิตถ์ 
ภาคตะวันออกเฉียงเหนือ:  กระนวน  กันทรลักษ์  กาฬสินธุ์  กุฉินารายณ์  แจระแม  ชัยภูมิ  ชุมแพ  ชุมเห็ด  เดชอุดม  ท่าบ่อ  นครพนม  นางรอง  โนนสูง-น้ำคำ  บัวใหญ่  บ้านดุง  บ้านทุ่ม  บ้านไผ่  บึงกาฬ  ปากช่อง  พิบูลมังสาหาร  มหาสารคาม  มุกดาหาร  เมืองปัก  เมืองพล  ยโสธร  ร้อยเอ็ด  เลย  วังสะพุง  วารินชำราบ  ศรีสะเกษ  ศิลา  สีคิ้ว  สุรินทร์  หนองคาย  หนองบัวลำภู  หนองสำโรง  อำนาจเจริญ 
ภาคกลาง:  กระทุ่มแบน  กระทุ่มล้ม  กำแพงเพชร  แก่งคอย  เขาสามยอด  คลองมะเดื่อ  คลองหลวง  คูคต  ชัยนาท  ชุมแสง  ตะพานหิน  ตาคลี  ทับกวาง  ท่าโขลง  ไทรม้า  นครนายก  นครปฐม  บางกรวย  บางกร่าง  บางกะดี  บางแก้ว  บางคูรัด  บางคูวัด  บางมูลนาก  บางแม่นาง  บางระจัน  บางรักพัฒนา  บางเลน  บางศรีเมือง  บางใหญ่  บ้านกรด  บ้านหมี่  บึงยี่โถ  ปทุมธานี  ปากน้ำสมุทรปราการ  ปางมะค่า  ปู่เจ้าสมิงพราย  ผักไห่  พระประแดง  พระพุทธบาท  พิจิตร  พิมลราช  เพชรบูรณ์  แพรกษา  แพรกษาใหม่  ไร่ขิง  ลพบุรี  ลัดหลวง  ลาดสวาย  ลำตาเสา  ลำสามแก้ว  วิเชียรบุรี  ศรีสัชนาลัย  สนั่นรักษ์  สมุทรสงคราม  สระบุรี  สวรรคโลก  สองพี่น้อง  สามควายเผือก  สามพราน  สิงห์บุรี  สุโขทัยธานี  สุพรรณบุรี  เสนา  เสาธงหิน  หนองปลิง  ใหม่บางบัวทอง  หล่มสัก  อโยธยา  อรัญญิก  อ่างทอง  อุทัยธานี 
ภาคตะวันออก:  ขลุง  จันทนิมิต  จันทบุรี  ฉะเชิงเทรา  ชลบุรี  ตราด  ท่าช้าง  ท่าใหม่  บ้านฉาง  บ้านบึง  บ้านสวน  ปรกฟ้า  ปราจีนบุรี  พนัสนิคม  พระตะบอง  มาบตาพุด  วังน้ำเย็น  ศรีราชา  สระแก้ว  สัตหีบ  แสนสุข  หนองกี่  หนองปรือ  อรัญญประเทศ  อ่างศิลา 
ภาคตะวันตก:  กาญจนบุรี  จอมพล  ชะอำ  ตาก  ท่าเรือพระแท่น  ท่าผา  บ้านโป่ง  ประจวบคีรีขันธ์  ปากแพรก  เพชรบุรี  โพธาราม  ราชบุรี  หัวหิน 
ภาคใต้:  กระบี่  กะทู้  กันตัง  กำแพงเพชร  เขารูปช้าง  คลองแห  ควนลัง  คอหงส์  ชุมพร  ดอนสัก  ตะกั่วป่า  ตะลุบัน  ตากใบ  ท่าข้าม  ท่ายาง  ทุ่งตำเสา  ทุ่งสง  นราธิวาส  นาสาร  บางริ้น  บ้านพรุ  เบตง  ปัตตานี  ปากพนัง  ปากพูน  ปาดังเบซาร์  ป่าตอง  พังงา  พัทลุง  ม่วงงาม  ระนอง  สตูล  สะเดา  สะเตงนอก  สิงหนคร  สุไหงโก-ลก  หลังสวน 
รายชื่อเรียงตามจำนวนประชากร
สถานีรถไฟสีคิ้ว
อุลตร้าแมนเลโอ

| อุลตร้าแมนเลโอ |
| --- | --- |

สร้างโดย: สึบุราย่าโปรดักชั่น
แสดงนำ: ริว มานัตสึ , โคจิ มาริตซูกุ , มิเอโกะ มิตะ
ประเทศแหล่งกำเนิด: ญี่ปุ่น
จำนวนตอน: 51 ตอน
การผลิต
ความยาวตอน: ตอนละ 24 นาที
ออกอากาศ
เครือข่าย: TBS
ออกอากาศ: 12 เมษายน พ.ศ. 2517 – 28 มีนาคม พ.ศ. 2518
ยอดมนุษย์ อุลตร้าแมนเลโอ (ウルトラマンレオ, Urutoraman Reo) เป็นทีวีซีรีส์ชุดที่ 7 ของทีวีซีรีส์อุลตร้าซีรีส์ ออกอากาศตั้งแต่ปี ค.ศ. 1974 - ค.ศ. 1975 มีทั้งหมด 51 ตอน เป็นเรื่องราวของยอดมนุษย์อุลตร้าแมนคนใหม่ที่มาจากเนบิวล่า L77 ในกลุ่มดาวสิงโต ราศีสิงห์ ที่มีชื่อว่า "เลโอ" โดยอุลตร้าแมนเลโอต้องการจะล้างแค้นมนุษย์ดาวแม็กม่าเพื่อแก้แค้นให้พ่อแม่และชาวดาวของตนที่ถูกมนุษย์ดาวแม็กม่าฆ่าล้างเผ่าพันธุ์
อย่างไรก็ตาม ซีรีส์ชุดอุลตร้าแมน เลโอ เมื่ออกฉายในประเทศญี่ปุ่นกลับไม่ได้รับความนิยมเท่าที่ควร และหลังจากนี้ทางบริษัทสึบุราย่าโปรดักชั่นต้องงดการสร้างซีรีส์ชุดอุลตร้าแมนไว้ชั่วคราว โดยได้สร้างอุลตร้าแมนตอนใหม่ในแบบอนิเมะแทน คือ อุลตร้าแมน โจเนียส
ในประเทศไทย ทางไอบีซี 7 ซึ่งเป็นช่องการ์ตูนได้นำซีรีส์ชุดอุลตร้าแมนเลโอ มาฉายในปี พ.ศ. 2538 ส่วนการจัดจำหน่ายในรูปแบบม้วนวิดีโอเทปโดย วีดีโอสแควร์ ใช้ชื่อเรื่องว่า อุลตร้าแมนเรโอ และจัดจำหน่ายในรูปแบบวีซีดีโดย โรสวิดีโอ และ ไซก้า โดยใช้เสียงพากย๋ของวีดีโอสแควร์
เรื่องย่อ

โอโตริ เก็น สมาชิกของ Jyonan Sport Club เป็นร่างที่อุลตร้าแมนเลโอ เจ้าชายแห่งดาว L77 แห่งหมู่ดาวราศีสิงห์แปลงเป็นมนุษย์ ผู้ที่จำต้องหลบหนีออกมาจากดาวบ้านเกิดที่ถูกทำลายโดยมนุษย์ดาวแม็กม่า ขณะเดียวกัน อุลตร้าเซเว่นกำลังต่อกรกับสัตว์ประหลาดฝาแฝด เรด กีรัส กับแบล็ค กีรัส ที่ถูกบงการโดยมนุษย์ดาวแม็กม่า และกำลังเสียท่าถูกหักขา ทันใดนั้นอุลตร้าแมนเลโอก็ปรากฏกายขึ้น และช่วยเหลืออุลตร้าเซเว่นไว้ได้ เมื่อทั้งคู่ได้กลายร่างเป็นมนุษย์ โมโรโบชิ แดน (ร่างมนุษย์ของอุลตร้าเซเว่น) ซึ่งบัดนี้ได้เป็นหัวหน้าฝ่าย MAC (Monster Attacking Crew) แล้ว ต้องขาหักพิการเนื่องจากการต่อสู้ และไม่สามารถแปลงร่างเป็นอุลตร้าเซเว่นได้อีกต่อไป ได้ขอร้อง โอโตริ เก็น (ร่างมนุษย์ของอุลตร้าแมน เลโอ) ให้เข้าเป็นสมาชิกและช่วยปกป้องโลกแทนเขา
โอโตริ เก็น ได้รับการฝึกฝนจาก โมโรโบชิ แดน ทั้งด้านร่างกายและจิตใจ จากหนุ่มใจร้อน มุทะลุ และร่างเลโอที่ไม่สามารถปล่อยพลังลำแสงออกมาได้ ก็กลายมาเป็นนักรบผู้แข็งแกร่งอย่างแท้จริง และสามารถปล่อยลำแสงออกมาได้ โดยในเวลาที่ โอโตริ เก็น แปลงร่างเค้าจะใช้อุปกรณ์ที่เรียกว่า เลโอริงก์ แล้วตะโกนว่า "เลโอ" อุลตร้าแมนเลโอมีน้องชายนามว่า แอสตร้า คอยช่วยเหลือปราบสัตว์ประหลาดอยู่ด้วยในเวลาวิกฤต แต่แอสตร้าไม่มีร่างแปลงเป็นมนุษย์ เมื่อทั้งสองรวมพลังกันก็จะสามารถใช้ท่าไม้ตายประสานที่มีชื่อว่า อุลตร้าดับเบิ้ลแฟลชเชอร์ (Ultra Double Flasher) อันมีพลังทำลายล้างสูงอีกด้วย นอกจากจะมีอุลตร้าเซเว่นและน้องอย่างแอสตร้าคอยช่วยเหลือแล้ว อุลตร้าแมนเลโอยังมีอุลตร้าแมนคิงอีกคนที่คอยช่วยเหลือและได้มอบเสื้อคลุมอุลตร้าไว้ให้โดยปกติแล้วเสื้อคลุมจะอยู่ในรูปของกำไลที่แขนซ้ายของอุลตร้าแมนเลโอนั่นเอง
ประวัติ ข้อมูลของเลโอและแอสตร้า และความเป็นมาของดาว L77 > เลโอเป็นญาติกับพี่น้องอุลตร้า !!

ย้อนไปเมื่อประมาณ 2 แสนปีก่อน กลุ่มประชากรที่ย้ายรกรากจากดาว M78 เพื่อกระจายกำลังคอยปกป้องอวกาศได้ออกเดินทางลาจากดาวบ้านเกิดเมืองนอนของตนไป และดาวที่พวกเขาเหล่านั้นได้ไปเยือนและสร้างเป็นปราการแนวหน้าของพวกเขานั่น ก็คือ ดาว L77 แห่งราศีสิงห์ นั่นเอง ดังนั้นลูกหลานของพวกเขาที่ถือกำเนิดออกมาจึงกลายเป็นชาวดาว L77 ไปโดยปริยาย เมื่อเวลาผ่านไปเป็นเวลานานถึง 2 แสนปี จึงทำให้ผู้คนต่างพากันคิดว่าตระกูลอุลตร้ากับชาวดาว L77 นั้นเป็นคนละเผ่าพันธุ์กัน แต่อันที่จริงแล้วพวกเขาก็คือคนของตระกูลเดียวกัน. ซึ่งในปัจจุบันนี้มีเพียงอุลตร้าแมนคิงคนเดียวเท่านั้นที่รู้ถึงเรื่องนี้ ดังนั้นเขาจึงจัดให้เลโอกับแอสตร้าเป็นพวกเดียวกับพี่น้องอุลตร้า
ประวัติ ข้อมูลของเลโอและแอสตร้า และความเป็นมาของดาว L77 > เบรสเล็ท ( กำไรแขน ) คือ สัญลักษณ์ของเชื้อพระวงศ์บนดาว L77 แห่งราศีสิงห์ !!

เบรสเล็ทที่สวมอยู่ที่มือทั้งสองข้างของเลโอนั้น คือ สัญลักษณ์ของเชื้อพระวงศ์ที่สืบทอดต่อกันมาบนดาว L77 ซึ่งเดิมทีเลโอกับแอสตร้าจะพกติดตัวไว้คนละหนึ่งชิ้น แต่ช่วงที่ดาว L77 กำลังจะระเบิดนั้น แอสตร้าซึ่งจมอยู่ใต้ซากปรักหักพังก็ได้มอบเบรสเล็ทของตัวเองให้แก่เลโอ เพื่อเป็นของดูต่างหน้า ดังนั้นเลโอจึงมีเบรสเล็ทอยู่สองชิ้น
ประวัติ ข้อมูลของเลโอและแอสตร้า และความเป็นมาของดาว L77 > โซ่ตรวนซึ่งติดอยู่ที่ขาของแอสตร้านั้นถือเป็นหนึ่งในความภาคภูมิใจ !!

แอสตร้าคิดว่า แมกเมจิกเชน ( โซ่ตรวน ) ที่ล่ามอยู่ที่ขาของเขานั้นเปรียบเสมือนเป็นตราเกียรติยศในการต่อสู้ เวลาที่เขามองดูโซ่นี้ทีไรแล้วจะทำให้เขานึกถีงการต่อสู้กับมนุษย์ดาวแมกม่า และจะทำให้ไฟในการต่อสู้ของเขาลุกโชนขึ้นมา ตอนนี้โซ่เส้นนี้ก็เปรียบเสมือนส่วนหนึ่งของร่างกายเขาไปเสียแล้ว
ประวัติ ข้อมูลของเลโอและแอสตร้า และความเป็นมาของดาว L77 > เลโอมีระยะเวลาต่อสู้น้อยกว่าพี่น้องอุลตร้าคนอื่น!!

เลโอเป็นนักรบที่มาจากดาว L77 แน่นอนว่าระยะเวลาต่อสู้ของเขาต้องน้อยกว่าคนอื่นๆ เนื่องจากการแปลงร่างและต่อสู้ในแต่ละครั้งของเลโอนั้นต้องใช้พลังมากกว่าพี่น้องอุลตร้าคนอื่นๆ ทำให้ระยะเวลาแปลงร่างของเลโอนั้นอยู่แค่ 2.40 นาทีเท่านั้นเอง ส่วนแอสตร้าก็มีเวลาต่อสู้เท่ากันเพราะในกรณีข้างต้น
ข้อมูลจำเพาะ

ความสูง : 52 เมตร
น้ำหนัก : 48,000 ตัน
อายุ : 10,000 ปี
ความเร็วในการบิน : 7 มัค
ความเร็วในการวิ่ง : 800 กิโลเมตร
ความเร็วในการเคลื่อนที่ในน้ำ : 150 น็อต
พลังกระโดด : 1,000 เมตร
พลังแขน : ยกวัตถุที่มีน้ำหนัก 200,000 ตัน ได้แบบสบายๆ
ดาวบ้านเกิด : ดาว L77 หมู่ดาวราศีสิงห์
อาวุธท่า&ไม้ตาย : เลโอคิ๊ก,บอดี้บูมเมอร์แรงก์,เลโอนุนจัค(กระบองสองท่อน),ลำแสงสปาร์ค,อุลตร้าดับเบิ้ลแฟลชเชอร์(ต้องใช้ร่วมกับแอสตร้าหรือซีโร่)
อุปกรณ์แปลงร่าง: เลโอริงก์ (Leo Ring)
ร่างมนุษย์ : โอโตริ เก็น
ข้อมูลจำเพาะ > ยานรบและพาหนะของหน่วย MAC

ยานรบแม็คกี้ หมายเลข 1 (マッキー１号)
ความยาว 86 เมตร
ความสูง 18 เมตร
ความกว้าง 96 เมตร
ความเร็ว 63 มัค
นำหนัก 202.368 ตัน
ยานรบแม็คกี้ หมายเลข 2 (マッキー2号)
ความยาว 25.5 เมตร
ความสูง 12 เมตร
ความกว้าง 25.5 เมตร
ความเร็ว 45 มัค
นำหนัก 3.690
ยานรบแม็คกี้ หมายเลข 3 (マッキー3号)
ความยาว 13 เมตร
ความสูง 12.3 เมตร
ความกว้าง 3.2 เมตร
ความเร็ว 6 มัค
นำหนัก 300 ตัน
รถติดสว่านภาคพื้นดิน แม็คโมล (マックモール)
ความยาว 22 เมตร
ความกว้าง 13 เมตร
ความสูง 6.7เมตร
ความเร็ว 15 มัค
นำหนัก 102 ตัน
เรือดำน้ำ แม็คชาร์ค(マックシャーク)
ความยาว 66 เมตร
ความสูง 23 เมตร
ความกว้าง 12 เมตร
ความเร็ว 20 มัค
นำหนัก 210.396 ตัน
แหล่งข้อมูลอื่น

เพลงประกอบละคร                                                                                                                                                                                                                   * นิตยสาร TVM.HERO#13 หน้า 49
พระเจ้าบรมวงศ์เธอ กรมขุนมรุพงษ์ศิริพัฒน์

| พระเจ้าบรมวงศ์เธอ กรมขุนมรุพงษ์ศิริพัฒน์ |
| --- | --- |
พระเจ้าบรมวงศ์เธอ ชั้น 4 พระองค์เจ้าชั้นเอก

ข้าหลวงเทศาภิบาลมณฑลกรุงเก่า
ดำรงตำแหน่ง: พ.ศ. 2438 - พ.ศ. 2446
ถัดไป: พระยาโบราณราชธานินทร์ (พร เดชะคุปต์)

ประสูติ: 27 พฤษภาคม พ.ศ. 2406
สิ้นพระชนม์: 5 เมษายน พ.ศ. 2466 (59 ปี)
หม่อม: หม่อมเชื้อสาย วัฒนวงศ์ ณ อยุธยา   หม่อมนุ่ม วัฒนวงศ์ ณ อยุธยา  หม่อมชุ่ม วัฒนวงศ์ ณ อยุธยา
พระบุตร: 7 พระองค์
ราชสกุล: วัฒนวงศ์
ราชวงศ์: จักรี
พระบิดา: พระบาทสมเด็จพระจอมเกล้าเจ้าอยู่หัว
พระมารดา: เจ้าจอมมารดาบัว ในรัชกาลที่ 4
มหาอำมาตย์โท นายพลตรี พระเจ้าบรมวงศ์เธอ กรมขุนมรุพงษ์ศิริพัฒน์ (27 พฤษภาคม พ.ศ. 2406 – 5 เมษายน พ.ศ. 2466) เป็นพระราชโอรสในพระบาทสมเด็จพระจอมเกล้าเจ้าอยู่หัว อดีตองคมนตรีในพระบาทสมเด็จพระจุลจอมเกล้าเจ้าอยู่หัว และพระบาทสมเด็จพระมงกุฎเกล้าเจ้าอยู่หัว ผู้บังคับการกรมทหารรักษาพระองค์ อัครราชทูตพิเศษประจำกรุงปารีส และข้าหลวงเทศาภิบาลมณฑลกรุงเก่า ทรงเป็นต้นราชสกุล วัฒนวงศ์
พระประวัติ

พระเจ้าบรมวงศ์เธอ กรมขุนมรุพงศ์ศิริพัฒน์ มีพระนามเดิมว่า พระเจ้าลูกยาเธอ พระองค์เจ้าวัฒนานุวงศ์ เป็นพระราชโอรสพระองค์ที่ 63 ในพระบาทสมเด็จพระจอมเกล้าเจ้าอยู่หัว ประสูติแต่เจ้าจอมมารดาบัว (ธิดาเจ้าพระยานครศรีธรรมราช (น้อย ณ นคร)) ประสูติเมื่อวันพุธ ขึ้น 10 ค่ำ เดือน 7 ปีกุน เบญจศก จ.ศ. 1225 ตรงกับวันที่ 27 พฤษภาคม พ.ศ. 2406 พระองค์มีศักดิ์เป็นพระราชปนัดดาในสมเด็จพระเจ้ากรุงธนบุรี ทางฝั่งพระมารดา มีพระเชษฐา พระเชษฐภคินีและพระอนุชาร่วมเจ้าจอมมารดา 5 พระองค์ ได้แก่
พระเจ้าบรมวงศ์เธอ พระองค์เจ้าเฉลิมลักษณเลิศ (ประสูติ พ.ศ. 2398 พระชันษา 2 ปี)
พระเจ้าบรมวงศ์เธอ กรมขุนศิริธัชสังกาศ (พ.ศ. 2400-2453)
พระเจ้าบรมวงศ์เธอ พระองค์เจ้าอรไทยเทพกัญญา (พ.ศ. 2402-2449)
พระเจ้าบรมวงศ์เธอ กรมขุนมรุพงษ์ศิริพัฒน์ (พ.ศ. 2406-2466)
พระเจ้าบรมวงศ์เธอ พระองค์เจ้าดำรงฤทธิ์ (ประสูติ พ.ศ. 2407 พระชันษา 3 ปี)
พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ สถาปนาขึ้นเป็น พระเจ้าน้องยาเธอ กรมหมื่นมรุพงษ์ศิริพัฒน์ ทรงศักดินา 15000 เมื่อวันที่ 29 มีนาคม พ.ศ. 2438 (ร.ศ. 114)
วันที่ 11 พฤศจิกายน พ.ศ. 2455 พระบาทสมเด็จพระมงกุฎเกล้าเจ้าอยู่หัว มีพระบรมราชโองการดำรัสสั่งให้เลื่อนขึ้นเป็น พระเจ้าบรมวงษ์เธอ กรมขุนมรุพงษ์ศิริพัฒน์ ทรงศักดินา 15000
พระตำหนักของพระเจ้าบรมวงศ์เธอ กรมหมื่นมรุพงศ์ศิริพัฒน์ ตั้งอยู่ท้ายเกาะลอย เรียกว่าตำหนักตะพานเกลือ เนื่องมีวัดตะพานเกลือ หรือ สะพานเกลือเป็นวัดโบราณสมัยกรุงศรีอยุธยาตั้งอยู่ในละแวกนั้น (ปัจจุบันเป็นที่ตั้งของวิทยาลัยต่อเรือพระนครศรีอยุธยา) ในคราวที่พระบาทสมเด็จพระจุลจอมเกล้าเจ้าอยู่หัวเสด็จประพาสต้นครั้งที่ 2 เมื่อปี 2449 พระองค์ได้เสด็จมาประทับที่พระตำหนักแห่งนี้
วังของพระองค์ ปัจจุบันคือ โรงเรียนเบญจมราชาลัย โดยพระองค์ได้ทรงอุทิศให้รัฐบาลเพื่อเป็นพระบรมราชานุสรณ์ในพระบาทสมเด็จพระจุลจอมเกล้าเจ้าอยู่หัว
พระเจ้าบรมวงศ์เธอ กรมขุนมรุพงศ์ศิริพัฒน์ ประชวรพระวักกะพิการมานาน อาการทรงและทรุดเรื่อยมาจนสิ้นพระชนม์เมื่อวันที่ 5 เมษายน พ.ศ. 2466 เวลา 01:45 น. สิริพระชันษา 59 ปี 313 วัน เวลา 18:00 น. พระบาทสมเด็จพระมงกุฎเกล้าเจ้าอยู่หัวเสด็จฯ มาพระราชทานน้ำสรงพระศพ เจ้าพนักงานตั้งพระลองบนแว่นฟ้า 2 ชั้น แล้วประกอบพระโกศกุดั่นน้อย ตั้งเครื่องยศ มีพระราชพิธีพระราชทานเพลิงพระศพเมื่อวันที่ 18 ธันวาคม พ.ศ. 2466 ณ พระเมรุ ท้องสนามหลวง
การทรงงาน

พระองค์ทรงรับราชการดังนี้
พ.ศ. 2430 รับพระราชทานพระยศนายพันโท
7 พฤษภาคม พ.ศ. 2430 ดำรงตำแหน่งองคมนตรีในรัชกาลที่ 5
วันที่ 27 เมษายน พ.ศ. 2432 รับพระราชทานพระยศนายพันเอก
วันที่ 7 กันยายน พ.ศ. 2434 ได้รับพระราชทานสัญญาบัตรเป็นราชองครักษ์ ทรงรับราชการในกรมทหารมหาดเล็กราชวัลลภราชองครักษ์
พ.ศ. 2434 ทรงรับตำแหน่งอัครราชทูตประจำกรุงปารีส กรุงโรม กรุงมาดริด และกรุงลิสบอน
24 กันยายน พ.ศ. 2434 ทรงเข้ากราบถวายบังคมลา พระบาทสมเด็จพระจุลจอมเกล้าเจ้าอยู่หัว ณ พระที่นั่งอมรินทรวินิจฉัย ได้รับพระราชทานหลั่งน้ำพระมหาสังข์และทรงเจิม
27 กันยายน พ.ศ. 2434 เสด็จประทับเรือกลไฟใหญ่ออกจากกรุงเทพมหานคร และเสด็จกลับถึงพระนคร เมื่อ 3 มิถุนายน พ.ศ. 2438
28 มกราคม พ.ศ. 2438 (ร.ศ. 114) พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้รับตำแหน่งรัฐมนตรี (คือกรรมการกฤษฎีกาในปัจจุบัน) ทรงดำรงตำแหน่งจนถึง 26 พฤศจิกายน พ.ศ. 2446 (ร.ศ. 122)
พ.ศ. 2440 ได้รับพระราชทานพระยศนายพลตรี
พระบาทสมเด็จพระจุลจอมเกล้าเจ้าอยู่หัว ได้ทรงจัดระเบียบการปกครองแบบมณฑลเทศาภิบาล ภายใต้ดูแลของ สมเด็จพระเจ้าบรมวงศ์เธอ กรมพระยาดำรงราชานุภาพ เสนาบดีกระทรวงมหาดไทย ได้รวมเอา 8 หัวเมือง คือ กรุงเก่า (พระนครศรีอยุธยา) อ่างทอง สระบุรี ลพบุรี อินทบุรี (ปัจจุบันคืออำเภออินทร์บุรี จังหวัดสิงห์บุรี) พรหมบุรี (ปัจจุบันคืออำเภอพรหมบุรี จังหวัดสิงห์บุรี) พระพุทธบาท (ปัจจุบันคืออำเภอพระพุทธบาท จังหวัดสระบุรี) และสิงห์บุรีเข้าเป็นมณฑลกรุงเก่า  และตั้งที่ว่าการมณฑลที่มณฑลกรุงเก่า เมื่อเดือนมกราคม พ.ศ. 2438 (ร.ศ. 114) พระเจ้าน้องยาเธอ พระองค์เจ้าวัฒนานุวงศ์ทรงดำรงตำแหน่งข้าหลวงเทศาภิบาลของมณฑลกรุงเก่าพระองค์แรก
ต่อมาทรงพระกรุณาโปรดเกล้าฯ ให้เป็นข้าหลวงเทศาภิบาลสำเร็จราชการมณฑลปราจีณบุรีแทนพระวรวงศ์เธอ พระองค์เจ้าอลังการ ที่ลาออกจากตำแหน่ง
นายพลตรี พระเจ้าบรมวงศ์เธอ กรมหมื่นมรุพงษ์ศิริพัฒน์ เป็นผู้สำเร็จราชการมณฑลกรุงเก่า และมณฑลปราจีณบุรีในคราวเดียวกัน จนเมือ พ.ศ. 2449 (ร.ศ. 125) พระองค์ได้ทรงขอพระราชทานพ้นจากตำแหน่งข้าหลวงเทศาภิบาลมณฑลกรุงเก่า เพื่อปกครองมณฑลปราจีณบุรีแต่เพียงมณฑลเดียว โดยทรงดำรงตำแหน่งถึงปี พ.ศ. 2458
24 ตุลาคม พ.ศ. 2453 ดำรงตำแหน่งองคมนตรีในรัชกาลที่ 6
พระโอรสและธิดา

พระเจ้าบรมวงศ์เธอ กรมขุนมรุพงษ์ศิริพัฒน์ ทรงเป็นต้นราชสกุลวัฒนวงศ์ มีหม่อม 3 ท่าน ได้แก่
หม่อมเชื้อสาย (สกุลเดิม: บุนนาค) ธิดาพระยาราชพงษานุรักษ์ (ชม บุนนาค)
หม่อมนุ่ม (สกุลเดิม: บุนนาค)
หม่อมชุ่ม
โดยมีพระโอรสพระธิดารวมทั้งหมด 7 พระองค์ ดังนี้
| พระรูป | พระนาม | หม่อมมารดา | ประสูติ | สิ้นชีพิตักษัย | คู่สมรส |
| --- | --- | --- | --- | --- | --- |
|  | 1. หม่อมเจ้าสุวัฒนวิสัย | ที่ 1 ในหม่อมเชื้อสาย | พ.ศ. 2439 | 9 กุมภาพันธ์ พ.ศ. 2447 |  |
|  | 2. หม่อมเจ้าเกรียงไกรมรุพล | ที่ 2 ในหม่อมเชื้อสาย | กันยายน พ.ศ. 2441 | 5 มกราคม พ.ศ. 2464 |  |
|  | 3. หม่อมเจ้าหญิงสุวคนธ์ประทุม | ที่ 3 ในหม่อมเชื้อสาย | พ.ศ. 2444 | 1 พฤษภาคม พ.ศ. 2448 |  |
|  | 4. หม่อมเจ้าหญิงจงกลนี | ที่ 4 ในหม่อมเชื้อสาย | 10 เมษายน พ.ศ. 2452 | 1 มิถุนายน พ.ศ. 2508 |  |
|  | 5. หม่อมเจ้าตรีอนุวัตน์ | ที่ 1 ในหม่อมนุ่ม | 23 มกราคม พ.ศ. 2457 | 12 กันยายน พ.ศ. 2491 | หม่อมนิดาภา (ปุณฑริก) |
|  | 6. หม่อมเจ้าหญิงรัตนกมล | หม่อมชุ่ม | 29 พฤษภาคม พ.ศ. 2461 | 1 กันยายน พ.ศ. 2550 |  |
|  | 7. หม่อมเจ้าวัตนานุวัฒน์ (ท่านชายนิด) | ที่ 2 ในหม่อมนุ่ม | 7 มีนาคม พ.ศ. 2464 | 22 กรกฎาคม พ.ศ. 2547 | หม่อมประทุม (ศิริทรัพย์) |
พระเกียรติยศ > พระอิสริยยศ

พระเจ้าลูกยาเธอ พระองค์เจ้าวัฒนานุวงศ์ (27 พฤษภาคม พ.ศ. 2406 - 1 ตุลาคม พ.ศ. 2411)
พระเจ้าน้องยาเธอ พระองค์เจ้าวัฒนานุวงศ์ (1 ตุลาคม พ.ศ. 2411 - 29 มีนาคม พ.ศ. 2438)
พระเจ้าน้องยาเธอ กรมหมื่นมรุพงษ์ศิริพัฒน์ (29 มีนาคม พ.ศ. 2438 - 23 ตุลาคม พ.ศ. 2453)
พระเจ้าบรมวงศ์เธอ กรมหมื่นมรุพงษ์ศิริพัฒน์ (23 ตุลาคม พ.ศ. 2453 - 11 พฤศจิกายน พ.ศ. 2455)
พระเจ้าบรมวงศ์เธอ กรมขุนมรุพงษ์ศิริพัฒน์ (11 พฤศจิกายน พ.ศ. 2455 - 5 เมษายน พ.ศ. 2466)
| ธรรมเนียมพระยศของ พระเจ้าบรมวงศ์เธอ กรมขุนมรุพงษ์ศิริพัฒน์ |
| --- | --- |
ธงประจำพระอิสริยยศ
การทูล: ใต้ฝ่าพระบาท
การแทนตน: ข้าพระพุทธเจ้า
การขานรับ: พ่ะย่ะค่ะ/เพคะ
พระยศ

| นายพลตรี นายกองตรี พระเจ้าบรมวงศ์เธอ กรมขุนมรุพงษ์ศิริพัฒน์ |
| --- | --- |
รับใช้: กองทัพบกสยาม กองเสือป่า
ชั้นยศ:  พลตรี นายกองตรี
พระยศ > พระยศทหาร

27 เมษายน พ.ศ. 2432: นายพันเอก
24 มกราคม พ.ศ. 2450: นายพลตรี
พระยศ > พระยศพลเรือน

มหาอำมาตย์โท
พระยศ > พระยศเสือป่า

นายหมู่ใหญ่
นายกองตรี
นายกองโท